'मौका-मौका' से फेमस हुए जुजू बसु

खेल डेस्क. वर्ल्ड कप-2015 में भारतीय टीम के पाकिस्तान के खिलाफ अभियान शुरू करने से लेकर अभी तक 'मौका-मौका' सीरीज के टीवी विज्ञापन हर जगह चर्चा के केंद्र में हैं। लगातार तीन मुकाबले जीतकर क्वार्टर फाइनल में जगह बना चुकी है और 'मौका-मौका' हर मैच के दौरान सोशल मीडिया पर ट्रेंड करने वाला टॉपिक बन गया है। इंडिया अपना अगला मैच छह मार्च को खेलेगी और इससे जुड़ा वीडियो पहले ही वायरल हो चुका है। इस क्रिएटिव कॉन्सेप्ट का श्रेय जुजू बसु और स्टार स्पोर्ट्स की टीम को जाता है।

कौन हैं जुजू बसु?

जुजू बसु स्टार इंडिया में एडवर्टाइजिंग डिपार्टमेंट के सीनियर वाइस प्रेसिडेंट और क्रिएटिव हेड हैं। 'मौका-मौका' सीरीज के बारे में जुजू का कहना है कि काफी समय विज्ञापन की दुनिया में गुजारने के बाद उन्होंने कुछ क्रिएटिव करने का निश्चय किया। यह सीरीज उसी क्रिएशन का नतीजा है। से अपने करियर की शुरुआत करने वाले जुजू अब तक कोलंबो (श्रीलंका), मॉरीशस में भी काम कर चुके हैं। अब फिलहाल उनका ऑफिस मुंबई में है। स्टार स्पोर्ट्स से जुड़ने से पहले वह डॉमिनोज और एमआईआईटी के लिए भी काम कर चुके हैं।

इसलिए पाकिस्तान के खिलाफ की शुरुआत

जुजू बसु ने इस वीडियो के कॉन्सेप्ट के बारे में कहा, "भारत और पाकिस्तान के बीच मैच पहले से ही रोचक होता है। दोनों देशों के क्रिकेट प्रेमी इस हाईटेंशन मुकाबले के बारे में सबकुछ जानना चाहते हैं। इस कॉन्सेप्ट को पाकिस्तान से जोड़ने से वीडियो को हाइप मिली।"

> विज्ञापन में क्या है खास

सूफी गाना, घर की थीम

विज्ञापन के बैकग्राउंड में सूफी गाना और घर के ड्रॉइंग रूम की थीम दिखाई गई है। इसके जरिए यह दिखाने की कोशिश की गई कि भारत-पाकिस्तान की आम जिंदगी में कोई फर्क नहीं। मैच के दौरान दोनों तरफ हर घर में एक जैसा माहौल रहता है। सूफी गाने भी जितने पाकिस्तान में सुने जाते हैं, उतने ही भारत में भी।

फैक्ट्स के साथ चुटकी

प्रोमो में वर्ल्ड कप के फैक्ट्स को आधार बनाया गया है। जैसे, भारत कभी दक्षिण अफ्रीका से नहीं जीता था। इसलिए दूसरे प्रोमो में दिखाया कि अफ्रीकी खिलाड़ी पटाखे देकर और 'मौका-मौका' बोलकर भारतीय फैन्स को चिढ़ा रहे हैं। लेकिन मैदान में बाजी पलट गई।

विज्ञापन के पीछे की टीम

* स्टार स्पोर्ट्स टीम : रोहित खन्ना, वेंकटरमन मंडालम, जुजू बसु, मुस्तफा रंगवाला, पार्थमेश सप्ते, विकास दूबे, अतूल्य पराशर, अजीत मिस्त्री, दयानंद भूटे।

* प्रोडक्शन आउस : बबलेवर्प फिल्मस

* डाइरेक्टर्स : सुरेश त्रिवेदी, निनाद चवन (UAE film)

* प्रोड्यूसर : केतकी गुहागरकर

* म्यूजिक : रोहन एंड विनायक

* लिरिक्स : विकास दूबे

आगे स्लसाइड्स में देखें, जानें क्या था वीडियो का कॉन्सेप्ट और के खिलाफ मैच पर आया नया वीडियो (अंतिम स्लाइड)